**Covid-19**

Vi, bestyrelsen og lederne, i DDS Storå gruppe ønsker at spejdermøderne skal kunne afholdes forsvarligt og sikkert for både spejderne og lederne. Derfor følger vi tæt udviklingen med Covid-19 og de retningslinjer og anbefalinger der kommer løbende.

I DDS Storå gruppe er vi underlagt de regler og retningslinjer Det Danske Spejderkorps kommer med. De får deres information for DUF og Kulturministeriet.

Det er hele tiden muligt at opdatere sig om de nyeste retningslinjer og anbefalinger på [www.dds.dk/coronasmitte](http://www.dds.dk/coronasmitte)

Derfor **SKAL** spejderne blive hjemme hvis de har symptomer på Covid-19. Skulle en spejder efter at have været til spejder blive testet positiv for Covid-19 vil vi opfordre jer forælder til at give jeres nærmeste leder besked eller gruppelederen på mail [Ingececilie7500@gmail.com](mailto:Ingececilie7500@gmail.com). Vi vil selvfølgelig holde spejderen anonym, men for at vi kan informere ud til de personer spejderen har været i nærkontakt med, har vi brug for I informere os. Dette følger af, at vi skal tage udgangspunkt i Sundhedsstyrelsens ”Information om forholdsregler ved tilfælde af Covid-19 i skoler, dagtilbud og andre tilbud til børn og unge”, som er sendt rund via Aula på skolerne.

Siden vi åbnede for spejdermøderne efter forårets nedlukningen, har vi lagt vægt på god håndhygiejne, og der har bl.a. været håndsprit til møderne. Lederne gør hvad de kan for at skabe tryggerammer som er i overensstemmelse med sundhedsstyrelsens anbefalinger. Med de nye retningslinjer DDS opdaterede den 24/10-20 står der: *Ledere ”der ikke direkte deltager i aktiviteten” bør fremover bære mundbind. Deltagerne (altså spejderne) er fritaget*. Derfor vil der være mundbind til de ledere der skulle få brug for det i hytten.

Vi opfordrer også til at I forælder holder god afstand ved fx ikke at komme ind og hente spejderne, men blive ude. Skulle I få brug for at snakke med lederne kan dette evt. aftales på forhånd eller ske pr. telefon.